Asror Aliqulov

Asror Aliqulov (1978-yilning 12-sentyabrida, Muborak, Oʻzbekiston SSRda tugʻilgan) — oʻzbekistonlik futbol murabbiyi va sobiq futbolchi. Himoyachi pozitsiyasida oynagan. Gʻuzorning „Shoʻrtan“ klubi bosh murabbiyi.

 Futbolchilik faoliyati 
Professional faoliyatini 1995-yilda Muborakning „Mashʼal“ jamoasida boshlagan. U yerdan Qarshining „Nasaf“ jamoasiga viloyat bosh klubiga taklif qilindi va bu jamoada Asror ikki marta mamlakat chempionati bronza medallarini qoʻlga kiritdi. 2001-yilda Oʻzbekiston klublari terma jamoasi tarkibida Malayziyada oʻtkazilgan Merdeka Kubogi xalqaro turniri gʻolibi boʻldi.

Aliqulov 2003-yilgi mavsum oldidan Toshkentning „Paxtakor“ jamoasiga taklif qilingandi. Bu klub tarkibida u ketma-ket besh marta mamlakat chempioni va shuncha marta qatorasiga mamlakat kubogi sohibiga aylandi. 2014-yilgi mavsumni Samarqandning „Dinamo“ jamoasi tarkibida oʻtkazdi. 2015-yilgi mavsumda „Shoʻrtan“ jamoasi tarkibida toʻp surgan vaqtida Oʻzbekiston Superligasida eng koʻp oʻtkazgan futbolchi sifatida rekord oʻrnatdi. 2016-yilgi mavsum Gʻuzorning „Shoʻrtan“ jamoasi tarkibida faoliyatini yakunladi

 Milliy terma jamoa 
2007-yilgi Osiyo Kubogi final turniriga tayyorgarlik jarayonida jiddiy jarohat oldi, ammo iroda va chidamlilik koʻrsatib, katta futbolga qaytdi.

1999—2008-yillarda Oʻzbekiston terma jamoasida oʻynagan. 2007-yilda u milliy terma jamoa safida toʻrtta oʻyin oʻtkazgan.

U 1999-yildan 2008-yilgacha milliy terma jamoa aʼzosi boʻlgan va 63 marta oʻynaganUzbekistan – Record International Players .

 Murabbiylik faoliyati 
2017-yilgi mavsumda „Shoʻrtan“ jamoasining yoshlar jamoasining murabbiy va asosiy jamoada murabbiylar shatabida murabbiy sifatida faoliyatini boshladi. 2019-yilgi mavsumda Muborakning „Mash’al“ klubida bosh murabbiy sifatida faoliyat olib bordi. 2020-yilgi mavsumda „Shoʻrtan“ jamoasiga bosh murabbiy sifatida qaytdi. 2023-yilgi mavsumda Navoiyning „Qizilqum“ jamoasida yarim mavsum davomida bosh murabbiy lavozimida faoliyat olib bordi. 2023-yilgi mavsum ikkinchi davrasida Muborakka qaytgan va 8-avgustda „Mash’al“ klubi bilan shartnoma imzolagan.
2025-yil 3-oktyabrda Gʻuzorning Shoʻrtan klubi bilan shartnoma imzolagan.

 Yutuqlari 

 Klub 
Paxtakor

 Oʻzbekiston ligasi (5): 2003, 2004, 2005, 2006, 2007
 Oʻzbekiston Kubogi (5): 2003, 2004, 2005, 2006, 2007
 Osiyo Chempionlar Ligasi yarim finali (2): 2002/2003, 2004
 MDH kubogi : 2007

 Milliy terma jamoa 

 Merdeka turniri gʻolibi: 2001

 Shaxsiy hayoti 
Aliqulov oliy maʼlumotli. Qarshi davlat universitetini tamomlagan. U sertifikatlangan futbol murabbiyi. Uylangan. Uch farzandning otasi.

 

 
 Quruvchi PSK saytidagi profillar 
 Asror Aliqulov Transfermarkt saytida
 
 

Turkum:Yashayotgan insonlar
Turkum:Alifbo boʻyicha futbolchilar
Turkum:Alifbo boʻyicha sportchilar
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Dinamo Samarqand futbolchilari
Turkum:Shoʻrtan klubi futbolchilari
Turkum:Nasaf klubi futbolchilari
Turkum:Paxtakor jamoasi futbolchilari
Turkum:Mashʼal klubi futbolchilari
Turkum:Oʻzbekiston milliy terma jamoasi erkak futbolchilari
Turkum:Oʻzbekistonlik futbol murabbiylari
Turkum:Shoʻrtan klubi murabbiylari
Turkum:Mashʼal klubi murabbiylari
Turkum:Qizilqum futbol klubi bosh murabbiylari